Vajadzības izteiksme

Vajadzības izteiksme jeb debitīvs (, cēlies no ) latviešu valodā ir viena no piecām darbības vārda izteiksmēm un viena no četrām neīstenības izteiksmēm. Darbības vārds vajadzības izteiksmē izsaka vajadzību, nepieciešamību; tiek lietots, ja tiek norādīts uz nepieciešamu darbību, kas obligāti jāīsteno, piemēram, Uzdevumu nosacījumi jāizlasa uzmanīgi. Šis uzdevums bija jāveic piecās minūtēs. Pēc tam būs jāuzraksta recenzija.Santa Grigus, Baiba Zeiļaka. Valodas labirinti 7. klasei. Zvaigzne ABC, 2007. 142. lpp. Šī ir vienīgā izteiksme latviešu valodā, kam ir paveidi: atstāstījuma un vēlējuma paveids.

Vajadzības izteiksmē ir trīs vienkāršie gramatiskie laiki: vienkāršā tagadne, vienkāršā pagātne un vienkāršā nākotne. Vajadzības izteiksmē vienkāršajos laikos darbības vārdu formās ir divi vārdi.Santa Grigus, Baiba Zeiļaka. Valodas labirinti 7. klasei. Zvaigzne ABC, 2007. 144. lpp. Darbības vārds vajadzības izteiksmē pastāv gan vienkāršajos, gan saliktajos laikos darāmajā kārtā, ciešamajā kārtā tas nepastāv.

 Veidošana 
Darbības vārds vajadzības izteiksmē tiek veidots no darbības vārda tagadnes trešās personas formas, kam pievienots priedēklis jā-, un palīgdarbības vārda būt attiecīgajā trešās personas laika formā. Tomēr ir izņēmums būt, kam vajadzības izteiksmē priedēklis jā- tiek pievienots nenoteiksmes formai.

 Paveidi 
Darbības vārdam vajadzības izteiksmē ir divi paveidi - atstāstījuma un vēlējuma paveids.

 Atstāstījuma paveids 
Ar vajadzības izteiksmes atstāstījuma paveidu tiek atstāstīta vajadzība. Atstāstījuma paveida forma tiek veidota no vajadzības izteiksmes formas, kam pievienots palīgdarbības vārds atstāstījuma izteiksmē. Vajadzības izteiksmes atstāstījuma paveida vienkāršo tagadni un vienkāršo nākotni lieto, izsakot vajadzību atstāstījuma veidā.
Man esot jāizved pastaigā suns.
Tev būšot jāsagaida krustmāte dzelzceļa stacijā.

 Vēlējuma paveids 
Ar vajadzības izteiksmes vēlējuma paveidu tiek izteikta vajadzība vēlējuma formā. Vēlējuma paveida forma tiek veidota no vajadzības izteiksmes formas, kam pievienots palīgdarbības vārds vēlējuma izteiksmē. Vajadzības izteiksmes vēlējuma paveidi vienkāršo tagadni un salikto tagadni lieto, izsakot vēlēšanos, lai kaut kas nepieciešams īstenotos.
Man būtu jāaizbrauc ciemos pie drauga, jo neesam sen redzējušies.
Tev būtu bijis jāaizbrauc ciemos pie drauga, jo jūs neesat sen redzējušies.Santa Grigus, Baiba Zeiļaka. Valodas labirinti 7. klasei. Zvaigzne ABC, 2007. 147. lpp.

 Atsauces 

 Ārējās saites 
 Atstāstījuma izteiksme

Kategorija:Darbības vārds